Zadeva C-245/11

K

proti

Bundesasylamt

(Predlog za sprejetje predhodne odločbe, ki ga je vložilo Asylgerichtshof)

„Uredba (ES) št. 343/2003 — Določitev države članice, odgovorne za obravnavanje prošnje za azil, ki jo državljan tretje države vloži v eni od držav članic — Humanitarna določba — Člen 15 navedene uredbe — Oseba, ki ji je odobren azil v državi članici in je zaradi hude bolezni odvisna od pomoči prosilca za azil — Člen 15(2) Uredbe — Obveznost navedene države članice, ki glede na merila iz poglavja III te uredbe ni odgovorna, da obravnava prošnjo za azil, ki jo je vložil navedeni prosilec za azil — Pogoji“

Povzetek – Sodba Sodišča (veliki senat) z dne 6. novembra 2012

Mejni nadzor, azil in priseljevanje – Azilna politika – Merila in mehanizmi za določitev države članice, odgovorne za obravnavanje prošnje za azil – Uredba št. 343/2003 – Humanitarna določba – Oseba, ki ji je odobren azil v eni državi članici in je odvisna od pomoči družinskega člana, ki je prosilec za azil v drugi državi članici – Odgovornost za obravnavanje prošnje za azil, ki preide na prvo državo članico – Določba, ki se nanaša tudi na osebe, ki jih s prosilcem za azil povezujejo družinske vezi

(Uredba Sveta št. 343/2003, člen 15; Uredba Komisije št. 1560/2003, člen 11(4))

Člen 15(2) Uredbe št. 343/2003 o vzpostavitvi meril in mehanizmov za določitev države članice, odgovorne za obravnavanje prošnje za azil, ki jo v eni od držav članic vloži državljan tretje države, je treba razlagati tako, da če je oseba, ki ji je v eni državi članici odobren azil, zlasti zaradi hude bolezni odvisna od svojega družinskega člana, ki je prosilec za azil, katerega prošnja pa se v skladu z merili iz poglavja III te uredbe obravnava v drugi državi članici, država članica, v kateri ti osebi prebivata, postane odgovorna za obravnavanje prošnje za azil.

Ta država članica prevzame obveznosti, povezane s to odgovornostjo, in o tem obvesti prej odgovorno državo članico, tudi če ta ni vložila zahteve v skladu z odstavkom 1, drugi stavek, istega člena.

Člen 15(2) Uredbe št. 343/2003 se namreč lahko uporabi v primeru nepreskrbljenega družinskega člana, v katerem ni prosilec za azil tisti, ki je odvisen od pomoči družinskega člana, ki je v državi članici, ki ni odgovorna glede na merila iz poglavja III Uredbe št. 343/2003, ampak je družinski član, ki je v tej drugi državi članici, odvisen od pomoči prosilca za azil.

Ta določba se lahko uporabi tudi, kadar v zvezi z odvisno osebo v smislu te določbe, ki je sorodnik prosilca za azil, vendar ni družinski član v smislu člena 2(i) te uredbe, obstajajo humanitarni razlogi, navedeni v členu 15(2), in je prosilec za azil dejansko zmožen nuditi potrebno pomoč v skladu s členom 11(4) Uredbe št. 1560/2003 o podrobnih pravilih za uporabo Uredbe št. 343/2003.

(Glej točke 32, 43, 47 in 54 ter izrek.)

Zadeva C-245/11

K

proti

Bundesasylamt

(Predlog za sprejetje predhodne odločbe, ki ga je vložilo Asylgerichtshof)

„Uredba (ES) št. 343/2003 — Določitev države članice, odgovorne za obravnavanje prošnje za azil, ki jo državljan tretje države vloži v eni od držav članic — Humanitarna določba — Člen 15 navedene uredbe — Oseba, ki ji je odobren azil v državi članici in je zaradi hude bolezni odvisna od pomoči prosilca za azil — Člen 15(2) Uredbe — Obveznost navedene države članice, ki glede na merila iz poglavja III te uredbe ni odgovorna, da obravnava prošnjo za azil, ki jo je vložil navedeni prosilec za azil — Pogoji“

Povzetek – Sodba Sodišča (veliki senat) z dne 6. novembra 2012

Mejni nadzor, azil in priseljevanje — Azilna politika — Merila in mehanizmi za določitev države članice, odgovorne za obravnavanje prošnje za azil — Uredba št. 343/2003 — Humanitarna določba — Oseba, ki ji je odobren azil v eni državi članici in je odvisna od pomoči družinskega člana, ki je prosilec za azil v drugi državi članici — Odgovornost za obravnavanje prošnje za azil, ki preide na prvo državo članico — Določba, ki se nanaša tudi na osebe, ki jih s prosilcem za azil povezujejo družinske vezi

(Uredba Sveta št. 343/2003, člen 15; Uredba Komisije št. 1560/2003, člen 11(4))

Člen 15(2) Uredbe št. 343/2003 o vzpostavitvi meril in mehanizmov za določitev države članice, odgovorne za obravnavanje prošnje za azil, ki jo v eni od držav članic vloži državljan tretje države, je treba razlagati tako, da če je oseba, ki ji je v eni državi članici odobren azil, zlasti zaradi hude bolezni odvisna od svojega družinskega člana, ki je prosilec za azil, katerega prošnja pa se v skladu z merili iz poglavja III te uredbe obravnava v drugi državi članici, država članica, v kateri ti osebi prebivata, postane odgovorna za obravnavanje prošnje za azil.

Ta država članica prevzame obveznosti, povezane s to odgovornostjo, in o tem obvesti prej odgovorno državo članico, tudi če ta ni vložila zahteve v skladu z odstavkom 1, drugi stavek, istega člena.

Člen 15(2) Uredbe št. 343/2003 se namreč lahko uporabi v primeru nepreskrbljenega družinskega člana, v katerem ni prosilec za azil tisti, ki je odvisen od pomoči družinskega člana, ki je v državi članici, ki ni odgovorna glede na merila iz poglavja III Uredbe št. 343/2003, ampak je družinski član, ki je v tej drugi državi članici, odvisen od pomoči prosilca za azil.

Ta določba se lahko uporabi tudi, kadar v zvezi z odvisno osebo v smislu te določbe, ki je sorodnik prosilca za azil, vendar ni družinski član v smislu člena 2(i) te uredbe, obstajajo humanitarni razlogi, navedeni v členu 15(2), in je prosilec za azil dejansko zmožen nuditi potrebno pomoč v skladu s členom 11(4) Uredbe št. 1560/2003 o podrobnih pravilih za uporabo Uredbe št. 343/2003.

(Glej točke 32, 43, 47 in 54 ter izrek.)